
BIRŽŲ RAJONO SAVIVALDYBĖS TARYBA

	
SPRENDIMAS
DĖL KOMPENSACIJŲ PASTATŲ SAVININKAMS UŽ PRISIJUNGIMĄ PRIE  GERIAMOJO VANDENS TIEKIMO IR / ARBA NUOTEKŲ TVARKYMO INFRASTRUKTŪROS, KURIĄ EKSPLOATUOJA  VIEŠASIS GERIAMOJO VANDENS TIEKĖJAS IR NUOTEKŲ TVARKYTOJAS, DYDŽIO NUSTATYMO IR KOMPENSACIJŲ PASTATŲ SAVININKAMS (FIZINIAMS ASMENIMS) UŽ PRISIJUNGIMĄ PRIE  GERIAMOJO VANDENS TIEKIMO IR / ARBA NUOTEKŲ TVARKYMO INFRASTRUKTŪROS, KURIĄ EKSPLOATUOJA  VIEŠASIS GERIAMOJO VANDENS TIEKĖJAS IR NUOTEKŲ TVARKYTOJAS, SKYRIMO TVARKOS APRAŠO PATVIRTINIMO

	

	20     m.                    d.
	Nr.    

	Biržai



Vadovaudamasi Lietuvos Respublikos vietos savivaldos įstatymo 16 straipsnio 2 dalies 38 punktu, Biržų rajono savivaldybės taryba nusprendžia:
1.  Nustatyti skiriamų piniginių kompensacijų dydžius pastatų savininkams (fiziniams asmenims), 2021 m. sausio 1 d. – 2022 m. spalio 1 d. prisijungusiems prie geriamojo vandens tiekimo ir / arba nuotekų tvarkymo infrastruktūros, kurią eksploatuoja viešasis geriamojo vandens tiekėjas ir nuotekų tvarkytojas:
1.1. 100,00 Eur (vienas šimtas eurų) – pastatų savininkams (fiziniams asmenims) už patirtas išlaidas, prisijungiant prie geriamojo vandens tiekimo infrastruktūros, kurią eksploatuoja viešasis geriamojo vandens tiekėjas;
1.2. 200,00 Eur (du šimtai eurų) – pastatų savininkams (fiziniams asmenims) už patirtas išlaidas, prisijungiant prie nuotekų tvarkymo infrastruktūros, kurią eksploatuoja viešasis nuotekų tvarkytojas.
2. Nustatyti papildomą 300,00 Eur (trys šimtai eurų) dydžio kompensaciją, skiriamą pastatų savininkams (fiziniams asmenims) už 2021 m. sausio 1 d. – 2022 m. spalio 1 d. įsigytą ir sumontuotą nuotekų siurblį, kuris reikalingas prisijungiant prie nuotekų tvarkymo infrastruktūros, kurią eksploatuoja viešasis nuotekų tvarkytojas.
3. Nustatyti papildomai po 150,00 Eur (vienas šimtas penkiasdešimt eurų) dydžio kompensacijas, skiriamas pastatų savininkams (fiziniams asmenims), vandentiekio įvado ar nuotekų išvado pajungimams, kai tinklų ilgis yra 20 m. ar daugiau (matuojant nuo pastato sienos ties įvadu (ar nuotekų išvadų) iki šulinio prie sklypo ribos), 2021 m. sausio  1 d. –  2022 m. spalio 1 d.  prisijungus prie geriamojo vandens tiekimo ir / arba nuotekų tvarkymo infrastruktūros, kurią eksploatuoja viešasis geriamojo vandens tiekėjas ir nuotekų tvarkytojas.
4. Nustatyti papildomą 300,00 Eur (trys šimtai eurų) dydžio kompensaciją, skiriamą pastatų savininkams (fiziniams asmenims), kai prisijungimas prie geriamojo vandens tiekimo ir / arba nuotekų tvarkymo infrastruktūros vykdomas nuo gatvėje esančių magistralinių vamzdynų (nesant ties sklypo riba įrengtos infrastruktūros),  2021 m. sausio 1 d. – 2022 m. spalio 1 d.  prisijungus prie geriamojo vandens tiekimo ir / arba nuotekų tvarkymo infrastruktūros, kurią eksploatuoja viešasis geriamojo vandens tiekėjas ir nuotekų tvarkytojas. 
5. Patvirtinti Kompensacijų pastatų savininkams (fiziniams asmenims) už prisijungimą prie geriamojo vandens tiekimo ir / arba nuotekų tvarkymo infrastruktūros, kurią eksploatuoja viešasis geriamojo vandens tiekėjas ir nuotekų tvarkytojas, skyrimo tvarkos aprašą (pridedama).
6.  Įpareigoti Biržų rajono savivaldybės administraciją Biržų rajono savivaldybės 2021 m. ir 2022 m. biudžetų projektuose numatyti lėšas šio sprendimo 1, 2, 3 ir 4 punktuose numatytoms kompensacijoms.



Savivaldybės meras					 						                                                                      			                                 Vytas Jareckas






































Parengė

Dalius Drevinskas	
2020-11-19
PATVIRTINTA
Biržų rajono savivaldybės tarybos			            	             20    m.                   d.    				            	             sprendimu Nr.   

KOMPENSACIJŲ PASTATŲ SAVININKAMS (FIZINIAMS ASMENIMS) UŽ PRISIJUNGIMĄ PRIE GERIAMOJO VANDENS TIEKIMO IR / ARBA NUOTEKŲ TVARKYMO INFRASTRUKTŪROS, KURIĄ EKSPLOATUOJA  VIEŠASIS GERIAMOJO VANDENS TIEKĖJAS IR NUOTEKŲ TVARKYTOJAS, SKYRIMO TVARKOS APRAŠAS

I SKYRIUS
BENDROSIOS NUOSTATOS

1.  Kompensacijų pastatų savininkams (fiziniams asmenims) už prisijungimą prie geriamojo vandens tiekimo ir / arba nuotekų tvarkymo infrastruktūros, kurią eksploatuoja viešasis geriamojo vandens tiekėjas ir nuotekų tvarkytojas, skyrimo tvarkos aprašas (toliau – Tvarkos aprašas) nustato dokumentų, dėl Biržų rajono savivaldybės tarybos sprendimu nustatytų kompensacijų, taikomų pastatų savininkams (fiziniams asmenims) skyrimo:   prisijungus  prie  geriamojo vandens  tiekimo  ir / arba nuotekų tvarkymo infrastruktūros, kurią eksploatuoja viešasis geriamojo vandens tiekėjas ir nuotekų tvarkytojas; įsigijus ir sumontavus nuotekų siurblį; ir prisijungus prie nuotekų tvarkymo infrastruktūros; prisijungus prie geriamojo vandens tiekimo ir / arba nuotekų tvarkymo infrastruktūros, kai įrengtų tinklų ilgis yra 20 m. ar daugiau (matuojant nuo pastato sienos ties įvadu (ar nuotekų išvadų) iki šulinio prie sklypo ribos); prisijungus prie geriamojo vandens tiekimo ir / arba nuotekų tvarkymo infrastruktūros, kai prisijungimas vykdomas nuo gatvėje esančių magistralinių vamzdynų (nesant ties sklypo riba įrengtos infrastruktūros) pateikimą ir sprendimų priėmimą.
2.  Tvarkos apraše vartojamos sąvokos:
Abonentas – fizinis asmuo, sudaręs su viešuoju vandens tiekėju ir nuotekų tvarkytoju vandens tiekimo sutartį dėl geriamojo vandens pirkimo-pardavimo ir / arba nuotekų tvarkymo paslaugų teikimo arba prijungęs savo geriamojo vandens naudojimo įrenginius, geriamajam vandeniui tiekti reikalingas komunikacijas ir / arba nuotekų šalinimo įrenginius prie geriamojo vandens tiekimo ir / arba nuotekų tvarkymo infrastruktūros, kurią eksploatuoja viešasis vandens tiekėjas ir nuotekų tvarkytojas  ir perkantis vandenį ir / arba nuotekų tvarkymo paslaugas ne verslo, bet savo asmeniniams, šeimos, namų ūkio poreikiams tenkinti;
paslaugų teikėjas - Biržų rajono savivaldybės tarybos  2015 m.  rugsėjo 29 d.  sprendimu Nr. T-213 viešuoju geriamojo vandens tiekėju ir nuotekų tvarkytoju paskirta UAB „Biržų vandenys“.
infrastruktūra - geriamojo vandens tiekimo ir / arba nuotekų tvarkymo infrastruktūra;
komisija – Administracijos direktoriaus įsakymu sudaryta asmenų grupė, kurios užduotis – užtikrinti Tvarkos apraše nustatytų kompensacijų skyrimo proceso įgyvendinimą.
3.  Kompensacijos mokamos iš Biržų rajono savivaldybės biudžeto lėšų. 
4.  Kompensacijos, prisijungus prie geriamojo vandens tiekimo ir / arba nuotekų tvarkymo infrastruktūros, kurią eksploatuoja viešasis vandens tiekėjas ir nuotekų tvarkytojas   skiriamos Biržų rajono  teritorijoje nuosavybės teise valdantiems pastatą (būstą) fiziniams asmenims po to, kai jie prisijungia prie geriamojo vandens tiekimo ir / arba nuotekų tvarkymo infrastruktūros, kurią eksploatuoja viešasis geriamojo vandens tiekėjas ir nuotekų tvarkytojas  ir tampa Abonentais.
5.  Kompensacijos įsigijus ir sumontavus nuotekų siurblį skiriamos Biržų rajono  teritorijoje nuosavybės teise valdantiems pastatą (būstą) fiziniams asmenims  po to, kai jie įsigyja ir sumontuoja nuotekų siurblį ir prisijungia prie nuotekų tvarkymo infrastruktūros, kurią eksploatuoja viešasis nuotekų tvarkytojas ir tampa Abonentais.
6.  Kompensacijos prisijungus prie geriamojo vandens tiekimo ir / arba nuotekų tvarkymo infrastruktūros, kai įrengtų tinklų ilgis yra 20 m. ar daugiau (matuojant nuo pastato sienos ties įvadu (ar nuotekų išvadų) iki šulinio prie sklypo ribos), skiriamos Biržų rajono  teritorijoje nuosavybės teise valdantiems pastatą (būstą) fiziniams asmenims po to, kai jie prisijungia prie geriamojo vandens tiekimo ir / arba nuotekų tvarkymo infrastruktūros, kurią eksploatuoja viešasis geriamojo vandens teikėjas ir nuotekų tvarkytojas ir tampa Abonentais. 
7.  Kompensacijos, prisijungus prie geriamojo vandens tiekimo ir / arba nuotekų tvarkymo infrastruktūros, kai prisijungimas vykdomas nuo gatvėje esančių magistralinių vamzdynų (nesant ties sklypo riba įrengtos infrastruktūros), skiriamos Biržų rajono teritorijoje nuosavybės teise valdantiems pastatą (būstą) fiziniams asmenims po to, kai jie prisijungia prie geriamojo vandens tiekimo ir / arba nuotekų tvarkymo infrastruktūros, kurią eksploatuoja viešasis geriamojo vandens tiekėjas ir nuotekų tvarkytojas  ir tampa Abonentais.
8.  Fiziniai asmenys, savo lėšomis įrengę geriamojo vandens tiekimo ir / arba nuotekų tvarkymo infrastruktūrą už savo sklypo (artimiausio šulinio) ribų ir pasinaudoję Tvarkos aprašo 7 punkte nustatyta kompensacija, privalo neatlygintinai perduoti tinklus UAB „Biržų vandenys“ nuosavybėn.
9.  Kitos sąvokos, vartojamos Tvarkos apraše, atitinka Lietuvos Respublikos geriamojo vandens tiekimo ir nuotekų tvarkymo įstatyme ir kituose Lietuvos Respublikos įstatymuose  bei teisės aktuose vartojamas sąvokas.

	II SKYRIUS
DOKUMENTŲ PATEIKIMO IR SPRENDIMŲ PRIĖMIMO TVARKA

	10. Paraiškas dėl kompensacijų skyrimo pastatų savininkams (fiziniams asmenims) 2021 m. sausio 1 d.  – 2022 m. spalio 1 d. laikotarpiu prisijungus prie geriamojo vandens tiekimo ir / arba nuotekų tvarkymo infrastruktūros, kurią eksploatuoja viešasis geriamojo vandens tiekėjas ir nuotekų tvarkytojas, priima Biržų rajono savivaldybės administracija (toliau – Administracija). Paraiškos priimamos nuo einamųjų metų rugpjūčio 1 d. iki spalio 1 d.
	11. Pastatų savininkai, norintys gauti piniginę kompensaciją už prisijungimą prie geriamojo vandens tiekimo ir / arba nuotekų tvarkymo infrastruktūros, kurią eksploatuoja viešasis geriamojo vandens tiekėjas ir nuotekų tvarkytojas infrastruktūros (toliau – Pareiškėjai), teikia Administracijai nustatytos formos paraišką, kurioje: 
	11.1. nurodo statybos leidimo numerį (kai jis privalomas); 
	11.2. išreiškia sutikimą, kad valstybės informacinėse sistemose ir registruose būtų tikrinami asmens (šeimos) duomenys, būtini kompensacijai gauti; 
	11.3. išreiškia sutikimą, kad komisija kreiptųsi į paslaugos teikėją dėl duomenų apie:
	11.3.1. nuotekų siurblio įrengimą (jei siekiama pasinaudoti Tvarkos aprašo 5 punkte numatyta kompensacija);
	11.3.2. sudarytą sutartį (patvirtinančią, kad gyventojas tapo Abonentu) su paslaugos teikėju;
	11.3.3. sudarytą sutartį dėl neatlygintinai perduodamo turto (tinklų) (jei siekiama pasinaudoti Tvarkos aprašo 7 punkte numatyta kompensacija).
	12. Kartu su paraiška pateikiamos šių dokumentų kopijos (pateiktų duomenų teisingumą pareiškėjas patvirtina įrašu „kopija tikra“ ir savo parašu): 
	12.1. išpildomoji nuotrauka;
	12.2. Nacionalinės žemės tarnybos ar kito žemės valdytojo sutikimas (kai jis privalomas) tiesti inžinerinius tinklus ne pareiškėjo valdomame sklype (šie dokumentai reikalingi, kai statybos leidimas neprivalomas).
		13. Gautos ir užregistruotos paraiškos su pateiktais dokumentais pateikiamos nagrinėti komisijai. Komisija susideda iš ne mažiau kaip 7 asmenų, komisijos sudėtis ir darbo reglamentas tvirtinami Biržų rajono savivaldybės administracijos direktoriaus įsakymu.
	14. Komisija per 15 darbo dienų išnagrinėja prašymą ir informuoja pareiškėją apie priimtą sprendimą:
14.1.  siūlyti Administracijos direktoriui skirti pareiškėjui kompensaciją;
14.2.  prašyti patikslinti / papildyti paraiškoje pateiktus duomenis;
	14.3. Įtraukti į pretenduojančiųjų gauti kompensaciją eilę.

III SKYRIUS 
KOMISIJOS DARBO ORGANIZAVIMAS

	15. Komisijos darbą organizuoja ir jai vadovauja komisijos pirmininkas, komisijos posėdžius protokoluoja komisijos sekretorius.
	16. Komisijos posėdis teisėtas, jeigu jame dalyvauja daugiau kaip pusė jos narių. Sprendimai priimami posėdyje dalyvaujančių komisijos narių balsų dauguma.
	17. Komisijos narius į posėdį sukviečia komisijos sekretorius komisijos pirmininko nurodymu. 
IV SKYRIUS
FINANSAVIMO PRIORITETAI

18. Finansavimo prioritetai teikiami deklaravusiems gyvenamą vietą Biržų rajono teritorijoje:
18.1. jaunoms, vaikus auginančioms šeimoms (šeimos, kuriose vienas iš sutuoktinių yra ne vyresnis kaip 40 metų);
18.2. šeimoms, kuriose vaikus augina tik vienas iš tėvų;
18.3. daugiavaikėms šeimoms;
18.4. senatvės pensininkams ir asmenims turintiems neįgalumą;
18.5. nepasiturintiems (kurių vidutinės pajamos vienam šeimos nariui per mėnesį neviršija trijų valstybės remiamų pajamų dydžių.
19. Kompensacijos skiriamos Pareiškėjams, eilės tvarka pirmiausiai pateikusiems tvarkingas paraiškas, kol bus išnaudotos einamiesiems metams kompensacijoms mokėti skirtos lėšos.
20. Eilėje laukiantys Pareiškėjai, einamaisiais metais negavę kompensacijų, galės teikti paraiškas antrais metais.

	V SKYRIUS
PRIIMTŲ SPRENDIMŲ ĮGYVENDINIMAS

	21. Kompensacijos Pareiškėjams skiriamos Administracijos direktoriaus įsakymu, atsižvelgiant į komisijos siūlymą. Skirta kompensacijos suma pervedama į Pareiškėjo nurodytą banko sąskaitą, jei šis įvykdė Tvarkos apraše nurodytas sąlygas. 
	22. Sprendimai dėl kompensacijų skyrimo gali būti skundžiami Lietuvos Respublikos administracinių bylų teisenos įstatymo nustatyta tvarka.
	23. Kompensacijų skyrimo kontrolė atliekama Lietuvos Respublikos teisės aktų nustatyta tvarka.
	24. Nustačius, kad Pareiškėjas pateikė neteisingus, melagingus duomenis, ir dėl to nepagrįstai buvo suteikta kompensacija, lėšos iš Pareiškėjo išieškomos Lietuvos Respublikos teisės aktų nustatyta tvarka.

VI SKYRIUS
BAIGIAMOSIOS NUOSTATOS

	25. Asmenys, pažeidę šį Tvarkos aprašą, atsako Lietuvos Respublikos teisės aktų nustatyta tvarka.
	26. Tvarkos aprašas keičiamas Biržų rajono savivaldybės tarybos sprendimu.

